cyanic-selkie/wikianc huggingface dataset:
The Prisoner of Limnos
Ynhâld
Hja is in tige tsjeppe jonge frou fan omtrint tweintich jier, dy't as erfgenamte fan it fortún fan 'e Xarre-famylje de frijers allegeduerigen suver fan har ôfslaan moat (of dat alteast troch Bosha dwaan lit). Generaal Adelis Arisaydia wie ien fan dy frijers foar't er oan it Cedonyske Hôf yn ûngenede foel, mar hy wie de iennichste dy't fernimstich genôch wie om, sa't Tanar it sels útdrukt, har in suster te jaan. Dêrmei wol se sizze dat Adelis syn suster Nikys oantrune om freonskip te sluten mei Tanar, sadat sy syn saak by Tanar bepleitsje koe. Tanar tinkt noch altyd goedgeunstich oan Adelis werom, en as Nikys letter trochfreget, docht bliken dat se fan doel is om op him te wachtsjen. Oan 'e oare kant wurdt it Nikys ek dúdlik dat Tanar eins fereale is op Bosha (dy't twa kear sa âld is as sy), en Bosha op har. Se sil har broer op 'e iene of oare wize dúdlik meitsje moatte dat er Tanar en Bosha tegearre oannimme moatte sil of net ien fan beiden.
Oan board fan it skip jout Nikys oan dat se mei Desdemona prate wol. Dêrta draacht Penric syn spraakfermogen oan syn demon oer. Dan folget der in yngeand petear oer leafde, trouwen en it krijen fan bern, dêr't Penric foar it meastepart inkeld in fernuvere taskôger by is. Nikys en Desdemona komme ta in oerienkomst, en Penric ûnthjit dat er net besykje sil om Nikys mei te nimmen nei Lodi (dêr't se net hinne wol), mar om tsjinst te nimmen by hartoch Jurgo fan Orbas, dy't al fan it begjin ôf oan besocht hat Penric oan syn hofhâlding ta te foegjen. Ek ûnthjit er om in hûs foar Nikys te keapjen, mei't in eigen hûs in lang koestere winsk fan har is. En in lêste ûnthjit dat se him ôftwingt, is dat er nea, mar dan ek nea syn hier ôfskeare mei. Ek dêr stimt er, wat ferheard, mei yn. Dan seit se einlings en te'n lêsten jo op syn houliksoansyk.
Katedraal fan Durham
De bou fan de hjoeddeiske katedraal
Biskop Hugh de Puiset liet de Galiléakapel oan it westlike en fan de katedraal bouwe nei't it eastlike ein troch fersakkings it wurk fertrage. It fiifskippige gebou nimt de lokaasje fan in portaal yn en tsjinne as de Marijekapel. De grutte westlike tagong waard yn de midsiuwen blokkearre troch in alter foar de Jongfaam Marije. Tsjintwurdich wurdt de tagong dêr blokearre troch it grêf fan biskop Thomas Langley. Ek yn de Galiléakapel binne de oerbliuwsels fan de earbiedwurdige Beda te finen. De haadyngong fan de katedraal leit oan de noardlike kant, mei it útsicht op it kastiel. Yn 1228 kaam biskop Richard le Poore út Salisbury, dêr't op dat stuit in nije goatyske katedraal boud waard. Yn dy tiid joech de eastlike útwreiding noch jimmeroan grutte swierrichheden. Le Poore loste it probleem op troch de arsjitekt Richard Farnham oan te wizen om in nij ûntwerp foar de eastlike ôfsluting te leverjen yn de foarm fan in transeptachtige ôfsluting, dêr't in tal muontsen de hiele dei tagelyk de koergebeden opsizze koene. It resultaat wie de goatyske Kapel fan de Njoggen Alters (Chapel of the Nine Altars).
Mlungu dalitsani Malaŵi
"Mlungu dalitsani Malaŵi " (Frysk: God ús Hear, seinigje Malawy) is it folksliet fan Malawy. It is skreaun yn it Tsjewa, in Bantoetaal dy't foarhinne ek wol Njandzja neamd waard. It liet is komponearre troch Michael-Fredrick Paul Sauka, dy't de wurden ek skreau. As resultaat fan in kompetysje waard it yn 1964 offisjeel as folksliet oannommen.
Katedraal fan Durham
21e iuw
De eardere kleastergebouwen om de kleastergong hinne, lykas it dormitoarium en de keuken fan de prior, waarden yn 2016 iepene as skatkeamer foar it publyk.
Anna Amore
Libben en karriêre
Anna Amore waard yn 1967 berne, wierskynlik yn St. Louis, yn 'e steat Missoery, al wol de Internet Adult Film Database (IAFD) hawwe dat se berne is yn it Teksaanske San Antonio. Hoe dan ek, se groeide op yn Farmington Hills, in plak yn 'e steat Michigan, op likernôch in oere riden fan Detroit ôf. Amore studearre oan 'e Universiteit fan Michigan, en hat in bachelorstitel yn finansjeel behear.
Stony (taal)
It Stony (Ingelsk: Stoney; Stony: Nakhóda, útspr.: [na'kʰo:da]) of Nakoda is de lânseigen taal fan 'e Stony (Stoney), in Yndiaansk folk út westlik Kanada. Inkeld wurdt it ek wol Alberta-Assiniboin neamd. It is in Sûaanske taal, dy't sprutsen wurdt yn 'e Kanadeeske provinsje Alberta, troch krapoan 3.200 minsken.
Tessa de Loo
Tessa de Loo (Bussum, 15 oktober 1946) is it pseudonym fan de Nederlânske skriuwster Johanna Martina (Tineke) Duyvené de Wit. Hja is fral bekend wurden mei it koarte ferhaal De meisjes van de suikerwerkfabriek en mei de roman De tweeling. Yn 1984 wûn De Loo de Anton Wachterpriis.
Kleaster Eberbach
Oare gebouwen
De gebouwen noardlik fan de kleastergong (portikus, keuken en refektoarium) binne tusken 1720 en 1724 op it plak fan âldere gebouwen boud. It ûnderste diel bestiet foar in part út dy âldere bou. thumb|260px|Lekenrefektoarium De bou fan it 109 meter lange gebou westlik fan it kleaster sette yn 1190 útein, dat oarspronklik twa ferdjippings heech wie, mar yn de 16e iuw mei in etaazje ferhege en langer makke waard. De Klostergasse skiedt it gebou fan de kleastergong. It súdlike diel waard brûkt as lekenrefektoarium, in 47 meter lange twaskippige romte dy't hielendal yn de oarspronklike romaanske steat bewarre bleaun is. Noardlik dêrfan leit skieden fan in gong de wynkelder (cellarium). Op de earste ferdjipping wie it dormitoarium foar de leken. De 86 meter lange en 13 meter brede seal út it begjin fan de 13e iuw waard by de renovaasje fan de jierren 1960 yn romaanske steat werom brocht.
Glenda Larke
Glenda Larke (wiere namme: Glenyce Larke; yn West-Austraalje, 1945) is in Australysk skriuwster fan fantasyromans.
Nicola Sturgeon
Nicola Sturgeon (folút: Nicola Ferguson Sturgeon; Irvine (Skotlân), 19 july 1970) is in Skotsk politikus, dy't yn 2014 nei it ôftreden fan har foargonger Alex Salmond de fyfde premier fan Skotlân en de partijlieder fan 'e Skotske Nasjonale Partij waard. Yn elk fan dy funksjes is se de earste froulike amtsdrager. Sturgeon is ek in lid fan it Skotske Parlemint en fertsjintwurdiget dêr it kiesdistrikt Glasgow Southside, yn 'e stêd Glasgow.
Politike karriêre
Yn juny fan datselde jier waard yn it Feriene Keninkryk it Brexitreferindum holden, wêrby't de Britten der mei 51,9% (tsjin 48,1%) fan 'e stimmen foar stimden om it lidmaatskip fan 'e Jeropeeske Uny op te sizzen. Yn Skotlân stimde lykwols 62,0% fan 'e befolking derfoar om lid fan 'e Jeropeeske Uny te bliuwen. Yn reäksje op 'e útkomst fan it referindum liet Sturgeon witte dat it "demokratysk ûnakseptabel" wie dat Skotlân "tsjin syn wil" út 'e Jeropeeske Uny skuord wurde soe. Se joech dêrom opdracht om te begjinnen mei de planning fan in nij ûnôfhinklikheidsreferindum. Nei ôffallende resultaten foar de SNP by de Britske parlemintsferkiezings fan mids 2017 stelde Sturgeon de plannen foar in nij referindum út oant nei't der mear dúdlikheid bestean soe oer de útfiering fan 'e Brexitplannen fan it Britske regear.
Ioannis Teätertsjerke Wier
Skiednis
Oant de oanlis fan de Bildtdyk lei de tsjerke fan Wier noch oan de râne fan de eardere Middelsee. De oarsprong fan de tsjerke leit mooglik yn de bou fan in kapel foar Lautastate.
Achazja fan Juda
In besite fan kening Achazja oan kening Joaram foel gear mei in steatsgreep yn Israel. Legerofsier Jehû wie earder troch de profeet Elía ta kening salve en hie de opdracht krige om fanwegen it religieuze belied yn Israel it hûs fan de Omriden út te roegjen. De steatsgreep slagge, Joaram waard mei in pylk fan Jehû deade en ek Achazja waard efternei sitten. Juda's kening wist him noch skûl te hâlden yn Israels haadstêd Samaria, mar hy ûntkaam net en waard finzen nommen en nei Jehû brocht, dy't him deadzje liet.
Jan Meekhof
Jan Meekhof (Ruinen, 9 novimber 1922 - Utert, 17 april 1994) wie yn de Twadde Wrâldkriich lid fan de NSB en yn tsjinst fan de SS.
Frozen (soundtrack)
Muzyksertifikaasjes
Frozen behelle de folgjende sertifikaten fan muzykferkeap:
Middellange Gronology
De Middellange Gronology (ôfkoarte ta M.G.) is in gronology fan 'e Brûnstiid en de iere Izertiid yn it Midden-Easten, dy't de midden hâldt fan 'e fiif gronologyen dy't foar dy tiidrekken yn gebrûk binne. De krekte jiertallen foar alle histoaryske foarfallen fan foàr de ynstoarting fan it ynternasjonaal stelsel oan 'e ein fan 'e Brûnstiid, om 1200 f.Kr. hinne, binne yn dat diel fan 'e wrâld nammentlik ûnwis. De Middellange Gronology stelt it regear fan 'e Aldbabyloanyske kening Hammoerabi fêst op 1792 f.Kr. oant 1750 f.Kr., en de Fal fan Babylon op 1595 f.Kr. Troch fan dy jiertallen foarút of efterút te tellen kin men de krekte jiertallen fan oare foarfallen fêststelle.
Utlis
It probleem fan 'e Koarte Gronology is dat dy derfoar soarget dat it twadde milennium f.Kr. in iuw te koart is. Earne yn 'e berekkening fan dy gronology moat dêr dus in hûndertmannich jierren (net needsaaklikerwize efterinoar) ynfoege wurde, mar it is oant no ta nimmen noch slagge om safolle tiid yn te foegjen sûnder it hiele bestel fan bekende foarfallen te ferinnewearjen. Net allinnich lykje dêrtroch by de Koarte Gronology de data foar it twadde milennium f.Kr. keunstmjittige leech, mar wat fierder men tebek giet yn 'e efterlizzende milennia, wat grutter de ûntwrichting wurdt.
Roelof Bouwman
Roelof Bouwman (Ede, 1965) is in Nederlânsk histoarikus en sjoernalist.
Titus Leeser
Titus Jules Gerard Karl Leeser (Keulen, 14 oktober 1903 – Swol, 3 maaie 1996) wie in Nederlânsk byldhouwer, skilder en yllustrator fan Dútsk komôf.
Gelkinge
Gelkinge (ek Gelkingen of Gelkinga) wie in famylje mei in soad ynfloed yn de stêd Grins yn de midsiuwen. De famylje spile in wichtige rol yn de striid tusken de elite fan de stêd en de biskop fan Utert. De stêd woe him net dellizze by it gesach fan de biskop.
Haghpat (kleaster)
It kleaster stiet tegearre mei it fjouwer kilometer fierderop lizzende kleaster fan Sanahin op de wrâlderfgoedlist fan UNESCO.
Skiednis
De meast bekende 18e-iuwske ynwenner fan it kleaster wie Sayat Nova (1722-1795), in Armeenske dichter-trûbadoer, dy't yn it kleaster ûnthalze waard troch Agha Mohammad Khan Qajar om't er wegere him ta de islaam te bekearen. .
Oare kleastergebouwen
De frijsteande achthoekige klokketoer datearret út 1245 en stiet op it heechste plak fan it kleaster.
Noard Nederlânsk Toaniel
De moderne stikken wurde meast troch jonge akteurs spile, of sels minsken dy't noch nea op it toaniel stien hawwe, lykas yn it projekt Dichterbij, dat sûnt 1999 in fêst programmapart is.
Dwersfeart (Drachten)
Skiednis
Yn de rin fan de tiid ûnstie der bebouwing oan wjerskanten fan de Dwersfearten: lytse en gruttere pleatsen, arbeiderswenten, in sûkereifabryk, in werf en in tsjerkje. Oan de Skoalwyk by de Noarderdwersfeart waard yn 1822 in iepenbiere legere skoalle stifte, de Dwarsvaartschool, dy't yn 1983 opheft waard.
Mario Beccaria
Mario Beccaria (Sant'Angelo Lodigiano (Lombardije), 18 juny 1920 - dêre?, 22 novimber 2003) wie in Italjaansk kristen-demokratysk politikus. Hy wie lid fan 'e partij Democrazia Cristiana (DC).
Fokker F.XX
Nei tsjinst by de KLM waard de fleanmasine ferkocht oan it Spaansk Republikeinsk regear om liaisontsjinsten tusken Madrid en Parys út te fieren. It tastel ferûngemakke yn Spanje yn 1938
Salisjaanske See
Skiednis
De krite fan 'e Salisjaanske See wurdt al tûzenen jierren bewenne troch de Kust-Salisjanen, in kloft nau besibbe Yndiaanske folken, dy't foarhinne yn harren libbenswize sterk op 'e see rjochte wiene. De earste Jeropeaan dy't de see ynfear, wie mooglikerwize de Ingelske kaper en seefarder sir Francis Drake, yn 1579. Fan 1787 oant 1792 waard de Salisjaanske See yngeand ferkend troch de Spaanske ûntdekkingsreizgers Manuel Quimper, Gonzalo López de Haro, Juan Carrasco en José María Narváez en de Ingelsen Charles William Barkley en George Vancouver. Nei 1810 fêstigen har de earste blanke pelshannelers oan 'e kust, en fan likernôch 1820 ôf waard de hannel systematysk oanpakt troch û.m. de Britske Hudsonbaaikompanjy. De earste kolonisten arrivearren yn 'e 1840-er jierren yn it gebiet fan 'e Salisjaanske See.
Last Man Standing (Amerikaanske telefyzjesearje)
Produksje
It stopsetten fan Last Man Standing late ta poerrazene reäksjes fan fans fan 'e searje, dy't harren miening oer de gong fan saken op 'e sosjale media net ûnder stuollen of banken stieken. Fierders waard der in hantekeninge-aksje holden om Last Man Standing wer op 'e telefyzje te krijen, dêr't op 23 maaie 2017 al 380.000 hantekenings foar ynsammele wiene. Ek haadrolspiler Tim Allen makke him lulk en twittere op 16 maaie 2017 dat er "ferbjustere en oerfallen" wie troch "it netwurk dat ik de lêste seis jier as myn thús beskôge haw."
Begjin maaie 2018 waard bekend dat de Fox Broadcasting Company belangstelling hie om in nije (sânde) seizoen fan Last Man Standing te meitsjen. Op 11 maaie kundige Fox offisjeel oan dat der in nij seizoen fan 'e searje komme soe. Behalven Tim Allen kearden ek Nancy Travis, Amanda Fuller, Héctor Elizondo, Christoph Sanders, Jordan Masterson en Jonathan Adams werom yn harren fêste rollen. Molly Ephraim (Mandy Baxter) en Flynn Morrison (Boyd Baxter) seagen dêr lykwols fan ôf, sadat harren rollen oernommen wurde moasten troch nije akteurs (Molly McCook, resp. Jet Jurgensmeyer). In oare eardere haadrolspylster, Kaitlyn Dever, hie koartby in kontrakt tekene foar in rol yn 'e minysearje Unbelievable, fan Netflix, en koe dêrom inkeld yn in weromkearende rol meispylje yn it nije seizoen fan Last Man Standing. De earste ôflevering fan it sânde seizoen kaam yn 'e Feriene Steaten op 28 septimber 2018 op 'e telefyzje. Yn maaie 2021 foel foar de searje oan 'e ein fan it njoggende seizoen foargoed it doek.
Tûtajev
Ekonomy
De Motoarenfabryk Tûtajev (ОАО Тутаевский моторный завод) is ien fan de grutste fabriken fan dieselmotoaren foar frachtweinen en trekkers yn Ruslân. By de fabryk wurkje tûzenen minsken.
Piet Visser (boargemaster)
Pieter Fokkes (Piet) Visser (Skiermûntseach, 13 maaie 1942) is in Nederlânsk politikus fan de ARP en later het CDA.
Mad Max (franchise)
Mad Max
Yn Mad Max komt it publyk yn 'e kunde mei Max Rockatansky (Mel Gibson), in plysjeman yn in takomstich Austraalje dat teheistere wurdt troch in maatskiplike ynstoarting. Dy ramp wurdt feroarsake troch oarloch en kritike tekoarten oan ûnmisbere natuerlike helpboarnen lykas ierdoalje. As syn frou en bern fermoarde wurde troch de wrede leden fan in motorbinde, jout Max it oer om noch oan 'e lêste restanten fan beskaving fêst te hâlden en wurdt er 'Mad Max' ("Mâle Max"), dy't as figilante efter de moardners oan giet om wraak te nimmen.
Michael Whelan (yllustrator)
Karriêre
Njonken de omslaggen fan boeken en tydskriften ûntwurp Whelan ek omslaggen foar muzykalbums, lykas Bat Out of Hell II: Back in Hell, fan 'e sjonger Meat Loaf. Letter makke er ek omslaggen foar albums fan Sepultura, Soulfly, Obituary, Cirith Ungol en Michael Jackson. Begjin jierren njoggentich begûn Whelan, dy't dêr tsjin dy tiid ek finansjeel it frij ta hie, him mear ta te lizzen op persoanlike keunstwurken en skilderijen dy't bedoeld binne om tentoansteld te wurden yn keunstgalleryen. Fan 'e midden fan 'e njoggentiger jierren ôf begûn er sokke keunstwurken ek fia syn eigen webside te ferkeapjen.
De begraffenis fan omke Wopke
'De begraffenis fan omke Wopke' is in liet fan de Fryske sjonger Doede Veeman.
De Juffer (Gasselternijveen)
Skiednis
Troch in rekkenfout is de mûne noch smeller woarn dan de oarspronklike mûne. De binnenmaten fan de âlde mûne binne brûkt foar de bûtenmaten fan de nije mûne.
In Ikoan mei in Knypeach
It idee foar de betinking kaam fan Wimkje Bruinsma út Warten, dy't it foardroech foar it teäterprojekt Under de Toer, in ûnderdiel fan Ljouwert/Fryslân Kulturele Haadstêd fan Jeropa 2018. By it gearstallen fan dat projekt moast lykwols in kar makke wurde út tsientallen foardroegen plannen, en dêrby foel In Ikoan mei in Knypeach ôf. Dêrop besleat men yn Warten de teäterfoarstelling oer Westra op eigen manneboet te produsearjen.
James Bruce
Bruce, in man út in âld Skotsk laach, studearre rjochten yn Edinboarch. Hy boaske mei 24 jier, mar syn frou ferstoar 9 moanne letter al. Dêrnei reizge er in soad, troch Spanje, learde ûnder oaren Arabysk, Amhaarsk en Ge'ez, wie konsul-generaal yn Algiers, en reizge fierders troch Noard-Afrika en it Midden-Easten. Fierders wie er geograaf, astronoom, skiedkundige, botanikus, ornitolooch en kartograaf. Medisinen hie er ek noch ferstân fan.
Lucas Fockens
Biografy
De stikken, dy't dy tuchtsaak oanbelangje, binne mei in protte brieven útbrocht troch syn dochters Titia en Itia Henriëtte: De nagedachtenis van L. Fockens (Frjentsjer 1854). De susters spilen in wichtige rol yn it Frysk Reveil. Sa krewearren se ûnder mear foar it stiftsjen fan kristlike skoallen. Wat sy en harren heit foar Fryslân yn it algemien en foar Snits yn it bysûnder betsjutten hawwe, is wiidweidich beskreaun yn it tydskrift Yn ús eigen tael 1909, s. 33-41 en 1910, s. 167-189.
De Sinnestien
De Sinnestien, yn it oarspronklike Spaansk: Piedra de Sol, is in epysk gedicht fan 'e hân fan 'e Meksikaanske dichter, essayist, diplomaat, oersetter, toanielskriuwer en Nobelpriiswinner Octavio Paz (1914-1998). It dichtwurk bestiet út 584 fersregels, en datearret út 1957; it is neitiid tafoege oan Paz syn dichtbondel Libertad bajo Palabra ("Frijheid ûnder Ede"), wêrfan't de earste edysje publisearre waard yn 1959. De Sinnestien, dat Paz syn masterwurk en bekendste gedicht is, waard yn 1990, yn 'e taspraak fan it Nobelkomitee by de takenning oan Paz fan 'e Nobelpriis foar de Literatuer, priizge as "swiid foarbyld fan surreälistyske poëzij".
Synagoge fan Baden-Baden
Skiednis
Op de ynwijing fan de synagoge op 16 augustus 1899 hold rabyn Baruch Mayer út Bühl in feestlike preek. De earetsjinst yn de gemeente fûn plak neffens it otterdokske ritueel. In oargel wie net oanwêzich, likemin wie it de froulju tastien te sjongen.
Lope de Vega
Toanielstikken
Dit is in opsomming fan 'e bekendste fan Vega syn likernôch 1.800 toanielstikken.
Dokkum (gemeente)
Demografy
Op 1 jannewaris 1980 hie de gemeente Dokkum in befolking fan 12.071 minsken. De befolkingstichtens bedroech doe 1.221,8 minsken de km².
Otter
Uterlike skaaimerken
De otter hat trochinoar in kop-romplingte fan 60-95 sm, mei in sturtlingte fan 35-50 sm en in gewicht fan 4½-12 kg. Mantsjes binne dúdlik swierder as wyfkes. Otters hawwe in ferwielsêfte pels dy't op 'e rêch dûnkerbrún oant dûnkerbêzje is en op 'e bealch wyt oant fealwyt. Se binne folslein oanpast oan it libben yn it wetter, mei swimfluezzen tusken alle teannen, tige gefoelige snorhierren, lytse hûdflapkes dy't ûnder it dûken de earen en noasters tichthâlde, in spiersterke sturt dy't by it swimmen as roer tsjinnet, en in wettertichte behierring.
Biotoop
Otters hâlde yn 'e regel ta oan 'e iggen fan beken, rivieren, marren en puollen mei skjin wetter, in goede fiskstân en genôch beskûl yn 'e foarm fan bosk of strewelleguod. Se kinne ek oan 'e seekant libje, sa't se bygelyks dogge yn Skandinaavje, Skotlân, Ierlân en Bretanje, mar dan moat der wol swiet wetter deunby wêze, want sâlt wetter kinne se net drinke.
Machine Head
Muzykstyl en ynfloeden
Harren iere albums Burn My Eyes en The More Things Change... litte in groove metal en thrash metal oanpak sjen, ferlykber mei bands as Pantera en Exhorder. De band feroare syn muzikale rjochting foar de albums The Burning Red en Supercharger, dy 't beskreaun binne as nu-metal. Machine Head kaam mei Through the Ashes of Empires werom nei de groove metal en thrash metal lûd fan de earste twa albums. Machine Head ferhege de kompleksiteit en technisiteit yn syn lûd foar it folgjende album, The Blackening, dat it lûd fan harren earste 5 albums foar in part feroaret ta geunste fan in mear klassyk heavy metal en thrash metal oriïntearre lûd, mei folslein komplekse songstruktueren en gitaarriffs. Unto the Locust befettet swierdere, fluggere en kompleksere riffs fan sawol Flynn as Phil Demmel, beynfloede troch klassike muzyk en stipe troch flugge en komplekse drumpartijen fan McClain. Dit is ek it earste Machine Head-album mei blastbeats.
Rydbaan
right|250px|thumb|Standertyndieling fan in [[autogongwei mei suteldyk en fytspaad. Sjoch de kleure balken en letters boppe-yn. Read: Dyk (B, D o/m J, K) Blau: Rydbaan, in fytspaad jildt net as rydbaan Swart: Rydstripe A sydberm B suteldyk C sydberm D flechtstripe, útrydstripe E rydstripe F spitsstripe G midstripe H middenberm J flechtstripe, ynrydstripe K fytspaad]] 250px|right|thumb|Rydbaan mei trije [[Rydstripe|rydstripen en in flechtstripe.]] In rydbaan is it ferhurde part fan in dyk, ornearre foar ridende reauwen. Fytspaden en bromfytspaden wurde lykwols net as rydbanen oantsjutten. In rydbaan bestiet út ien of mear rydstripen. Ek in ynrydstripe en útrydstripe kinne part fan in rydbaan wêze. Reauwen kinne fan rydstripe wikselje op ien rydbaan.
Abdûlazyz ibn Saûd
Fêstiging fan 'e Tredde Saûdyske Steat
Tsjin 1906 wûn Ibn Saûd allegeduerigen skermutselings mei de Rasjidi's, en dêrtroch krige er ek hieltyd mear oanhing ûnder de bedoeïnestammen fan 'e Nêzjd. Syn oerwinning yn 'e Slach by Râdat Mûhanna, yn april 1906, wêrby't Abdûlazyz ibn Mûtyb sneuvele, betsjutte de ein fan 'e Osmaanske bemuoienis mei de ûntwikkelings yn 'e Nêzjd. No't de Rasjidi's fier nei it noarden ta weromdreaun wiene, nei de krite om harren eigen haadstêd Hayl hinne, rjochte Ibn Saûd syn oandacht op it easten, en wreide er syn hearskippij út yn 'e rjochting fan 'e Perzyske Golf. Yn 'e jierren 1912 en 1913 belegere en ferdreau er dêr it Osmaanske garnizoen fan 'e oäze Al-Hasa, mar fierder koed er dy kant net út, want de Golfemiraten stiene ûnder beskerming fan 'e Britten, en dy makken dúdlik dat der mei harren net te spotten foel.
Lettere jierren
Under de Twadde Wrâldoarloch hold Ibn Saûd in slach om 'e earm en naam in neutrale posysje yn, al waard er yn 'e regel sjoen as oerhingjend nei de Alliëarden ta. Fan 14 oant 16 febrewaris 1945 hied er oan board fan 'e USS Quincy yn 'e Grutte Bittermar yn it Suëzkanaal in trije dagen duorjende topmoeting mei de Amerikaanske presidint Franklin Delano Roosevelt, dy't doe op 'e weromreis nei hûs wie nei de Konferinsje fan Jalta. By dy moeting waard de grûnslach lein foar de hiele lettere relaasje tusken Saûdy-Araabje en de Feriene Steaten. Ibn Saûd hie letter dyselde moanne yn it Grand Hôtel du Lac oan 'e igge fan 'e Fajûn-oäze, 60 km besuden Kaïro, ek in moeting mei de Britske premier Winston Churchill, mar dêrby gie it benammen oer it Palestynske fraachstik, en dat ûnderhâld smiet net in soad op. Yn 1948 stjoerde Ibn Saûd troepen om diel te nimmen oan 'e Earste Arabysk-Israelyske Oarloch, mar de Saûdyske bydrage wie net mear as symboalysk.
Priveelibben
Ibn Saûd hie in grutte hofhâlding, mei 22 froulju en dêropta ferskate bysliepen. De measten fan syn houliken kamen fuort út polityk: eltse kear as er in nije stamme fersloech en ûnderwurp, troude er mei in dochter fan it stamhaad, om it nije ferbûn mei in famyljebân fêst te lizzen. Mei sa'n soad froulju wie Ibn Saûd de heit fan hast hûndert bern, wêrfan 45 soannen. Dêrûnder wiene alle lettere kenings fan Saûdy-Araabje: Saûd (1953-1964), Faisal (1964-1975), Chalid (1975-1983), Fachd (1982-2005), Abdûlla (2005-2015) en Salman (fanôf 2015).
Pljos
Ferneamde persoanen
Njonken Levitan wurken dêr ek ferneamde skilders lykas Fjodor Vasiljev, Aleksej Savrasov, Boris Prorokov en Nikolai Zjûkov.
It besjen wurdich
Simmerdeis wurde yn de stêd in soad muzyk- en teäterfoarstellings organisearre.
Michiel de Ruyter (film)
Untfangst
HP/De Tijd wie tige loovjend foar Michiel de Ruyter, en woe sels hawwe dat Reiné "in masterregisseur" is, mei "in skerp each foar detail," wylst de seeslaggen omskreaun waarden as "ferbluffend." Op NU.nl joech kritikus André Nientied de film 4 fan 5 stjerren, dy't "fertsjinne [wiene] foar it lef fan 'e makkers." Oars as dat Nientied freze hie, wie Michiel de Ruyter gjin "stoffige kostúmfilm" wurden, mar ynstee "spierballesinema as in jongesboek fol útroptekens," dy't lykwols oant yn 'e details behearske waard troch Reiné. Ek de resinsje yn it Algemeen Dagblad joech de film 4 fan 5 stjerren. It wie, neffens de krante, in "drama mei politieke ferwikkelings en yngewikkelde histoaryske ferhâldings, dy't keurich en helder foar de sjogger delset wurde." Swakker wiene neffens it A.D. wol de sênes dy't spylje oan it Ingelske Keninklik Hof, mar "de Nederlânske personaazje oertsjûgje as it hert fan 'e film."
Ivanovo
Skiednis
thumb|left|250px|Katoenspinnerijfabryk yn Ivanovo (jierren 1930) Ivanovo waard foar it earst neamd yn 1609. De moderne stêd ûnstie yn 1871 troch it doarp, ien fan de russyske sintra foar de produksje fan flaaks en de flaaksweverijen, gear te foegjen mei it oanbuorjende Voznesenski posad, in yndustrieel sintrum mei in tal fabriken, in sikehûs en in skoalle. By de fúzje fan de plakken krige de stêd de namme Ivanovo-Voznesensk. Yn dy tiid hie it plak sa'n 20.000 ynwenners. Pas yn 1932 waard de namme fan de stêd feroare yn Ivanovo.
Andréastsjerke (Stienwikerwâld)
De Andréastsjerke is de protestantske tsjerke fan Stienwikerwâld (Oerisel).
Markant (Jistrum)
Skiednis
It tsjerkje waard yn 1897 boud foar de grifformearde gemeente fan Jistrum. Letter waard it in Samen op Weg-tsjerke. Op 15 jannewaris 2006 waard yn de grifformearde tsjerke foar it lêst in reguliere tsjinst holden. Dêrnei fûn in grutte ferbouwing plak. It tsjerkje waard ferboud ta it nije ferieningshûs foar de protestanske tsjerke fan Jistrum. Alles waard der út sloopt, útsein de preekstoel.
Klaas van der Geest
Klaas van der Geest, (Skiermûntseach, 27 novimber 1903 - Swol, 10 oktober 1964) wie in Nederlânsk seeman en skriuwer fan maatskippijkrityske streekromans en berneboeken.
Libben en wurk
Yn 1951 makke Van der Geest diel út fan in kulturele delegaasje dy't troch Moskou útnûge wie. Yn it Vrije Volk skreau er syn ûnderfinings op, dêr't er dúdlik yn makke dat er him bewust wurden wie troch Moskou brûkt te wêzen foar propaganda. Dat waard him kwea-ôf nommen en hy waard yn it deiblêd De Waarheid yn in rige artikels as ferrieder fan it Kommunisme ôfskildere.
Petra Laseur
Petra Maria Laseur (Amsterdam, 26 novimber 1939) is in Nederlânsk aktrise.
Treinramp by Harmelen
Hoewol't dit ûngelok bekend bleau as de treinramp by Harmelen, fûn it plak by de buorskip De Putkop, op it grûngebiet fan de doetiidske buorgemeente Kamerik. De deaden waarden dêrom yn it register fan de gemeente Kamerik byskreaun.
Black Hawk Down (film)
Black Hawk Down is in Amerikaansk-Britske histoaryske oarlochsfilm út 2001 ûnder rezjy fan Ridley Scott, mei yn 'e haadrollen Josh Hartnett, Ewan McGregor, Tom Sizemore en William Fichtner. De titel is in Amerikaanske militêre útdrukking yn tillegramstyl, dy't safolle betsjut as "Black Hawk Delstoart", ferwizend nei in Sikorsky UH-60 Black Hawk-helikopter. It ferhaal giet oer de Slach om Mogadisjû, in wapene treffen yn 'e Somalyske haadstêd Mogadisjû, wêrby't yn 1993 twa helikopters fan it Amerikaanske Leger delsketten waarden. Black Hawk Down krige fan 'e filmkritisy oer it algemien positive resinsjes, nettsjinsteande krityk op it ûntbrekken fan kontekst, it net yn byld bringen fan beskate Amerikaanske militêre blunders en de as rasistysk kwalifisearre portrettearring fan 'e Somaaljers. De film ûntjoech him yn 'e bioskopen ta in beskieden kommersjeel súkses en wûn yn 2002 twa Oscars yn technyske kategoryen.
Film
As de operaasje úteinset, witte de kommando's fan 'e Delta Force sûnder swierrichheden it hotel yn te kringen en de oanwêzigen, ûnder wa Elmim en Awale, te arrestearjen. As de Black Hawks de rangers by it hotel ôfsette, komme se lykwols hast fuortendaliks al ûnder fjoer te lizzen. De helikopter mei de ôfdieling fan Eversmann oan board moat in hommelse sydlingse beweging meitsje om in loftdoelraket te ûntwiken. Dêrtroch knoffelet rekrút Blackburn nei bûten ta en falt fan in hichte fan 21 m nei de grûn. Hy rint slim letsel oan 'e holle op, en trije Humvees fan it grûnkonfoai, ûnder lieding fan sersjant Jeff Struecker, wurde detasjearre om him halje-trawalje te evakuëarjen nei de Amerikaanske basis, dêr't er medyske fersoarging krije kin. Underweis wurdt ien 'e militêren yn 'e Humvees, sersjant Dominick Pilla, deadlik rekke troch in kûgel. De trije Humvees arrivearje fol kûgelgatten werom op 'e basis.
By it hotel nimt luitenant-kolonel McKnight de lieding oer it ynladen fan 'e finzenen oer. Kaptein Steele set mei de rest fan syn rangers en de kommando's ôf nei it plak fan it helikopterwrak. It is de bedoeling dat McKnight him mei syn konfoai ek nei dat plak bejaan sil, mar de Somaaljers hawwe oeral yn 'e stêd barrikades opsmiten, dêr't McKnight, dy't net oer tanks beskikt, net trochhinne komme kin. Hy wurdt troch oare ofsieren dy't heech boppe de stêd yn in helikopter omfleane, hinne en wer troch deselde wyk laat, mar stjit almar wer op barrikades. Underwilens stiet syn konfoai oan ien wei troch bleat oan gewearfjoer út 'e omlizzende gebouwen, mei as gefolch dat er op 't lêst mear ferwûnen as sûne soldaten hat en twongen is om werom te kearen nei de basis.
As de nacht falt, begjinne de striders fan 'e SNA in swiere en oanhâldende oanfal op 'e besingele Amerikaanske troepen by it earste helikopterwrak. Se wurde tsjinkeard troch fûlêindich ferset fan 'e Amerikaanske grûntroepen en loftoanfallen troch Little Bird-helikopters op 'e posysjes fan 'e fijân, dy't troch de Amerikanen markearre wurde mei ynfrareade knipperljochten. It konfoai fan 'e FN arrivearret earst by de posysje fan Steele en syn mannen, dy't ynladen wurde, wêrnei't it fierder giet nei de lokaasje en it earste helikopterwrak. Dêr wurde Eversmann en DiTomasso en harren mannen ynladen en ek it CSAR-team en de ferwûnen en liken út 'e helikopter. Foar in lyts groepke rangers en kommando's is gjin plak mear yn 'e fiertugen fan it konfoai, en sy binne dêrtroch twongen om 'e ôfstân fan it plak dêr't de earste Black Hawk delkommen is nei de FN-basis yn it Stadion fan Mogadisjû dravende ôf te lizzen.
Produksje
De film, dy't in Amerikaansk-Britske ko-produksje wie, waard produsearre troch Scott en Jerry Bruckheimer foar de studio's Columbia Pictures, Revolution Studios, Jerry Bruckheimer Films en Scott Free Productions. Bruckheimer wie op it boek fan Bowden wiisd troch Simon West, dy't sels de film graach regissearje wollen hie. Ynstee makke er yn 2001 Lara Croft: Tomb Raider. Der wie in budget fan $110,5 miljoen beskikber foar Black Hawk Down. De kamerarezjy wie yn 'e hannen fan Sławomir Idziak, wylst de filmmuzyk fersoarge waard troch Hans Zimmer.
Historisiteit
De film iepenet mei de tekst Only the dead have seen the end of war ("Allinne foar de deaden is der nea wer oarloch"), dat in sitaat wêze soe fan 'e Grykske wiisgear Plato. Yn it echt blykt dy útspraak út it wurk fan 'e Spaansk-Amerikaanske filosoof, skriuwer en dichter George Santayana (1863-1952) te kommen.
Untfangst
Elvis Mitchell, dy't foar The New York Times skreau, wie lykwols ûntefreden mei "it gebrek oan karakterisearring" yn 'e film. Boppedat fûn er dat de behanneling fan 'e Somaaljers yn Black Hawk Down "útskaait nei somber yn byld brocht rasisme". Owen Gleiberman en Sean Burns, fan it tydskrift Entertainment Weekly, resp. de alternative krante Philadelphia Weekly, wiene it mei Mitchell iens dat de portrettearring fan 'e Somaaljers rasistysk wie. De filmkritikus Wheeler Winston Dixon fûn de "ôfwêzigens fan motivaasje en karakterisearring' yn 'e film "ûntrêstgjend" en skreau dat hoewol't it Amerikaanske filmpublyk Black Hawk Down beskôgje mochten as "in lofliet op heitelânsleafde", oare publiken der earder in "opsetlik fijannige ûndernimming" yn sjen soene. Nettsjinsteande dat priizge er "it spektakulêre fertoan fan pyrotechnyk keppele oan like fakkundige filmmontaazje".
Ilse Koch
Oarlochsmisdieden
Nei de oarloch waard 'de heks fan Buchenwald' troch in tribunaal ynearsten foar oarlochsmidieden feroardield ta libbenslange finzenisstraf. Letter waard dat omset yn in straf fan fjouwer jier meidat der net genôch bewiis wie; hja siet doe al twa jier fêst. Doe't se yn 1951 frijkaam, waard se ûnder druk fan de publike opiny fuortendaliks wer oppakt en troch in Dútske rjochtbank fannijs ta libbenslang feroardield.
Koepeltsjerke (Berltsum)
Skiednis
De koepeltsjerke waard yn 1777 oant 1779 op it plak fan in let-midsiuwske krústsjerke út de 14e iuw boud. De âlde tsjerke mei in swiere sealtektoer lykas dy fan Wânswert wie troch fersakking te boufallich woarn om noch te renovearjen te kinnen. Arsjitekt fan de achtsidige koepeltsjerke wie de Harnzer boumaster Willem Douwes, dy't him foar it ûntwerp ynspirearje litten hie troch in yn 1682 publisearre boek oer boukunde fan de Amsterdammer Simon Bosboom. Fan de âlde tsjerke bleaune de fûneminten, de grêfkelders, in gevelstien en de lytse klok út 1593 bewarre.
De noch net alhiel foltôge Koepeltsjerke waard op 22 augustus 1779 yn gebrûk nommen en in jier letter levere Johannes Mittenreyter it oargel op.
Fritz Klein
thumb|Fritz Klein ûnder it Bergen-Belsen-proses thumb|Klein tusken liken. It Britske Leger dat Bergen-Belsen befrijde, twong kamppersoniel de liken fan finzenen te bedobjen Fritz Klein (Feketehalom, 24 novimber 1888 - Hameln, 13 desimber 1945) wie in wreedferneamd Roemeensk-Dútske Nazy-dokter, dy't foar sy misdieden yn it konsintraasjekamp Bergen-Belsen ûnder de Holokaust feroardield waard ta de strop.
Piet de Vries (arsjitekt)
Oer Piet de Vries is in boek ferskynd: Piet de Vries, een beeldhouwend architect. De Stichting Piet de Vries hat as doel it yn stân hâlden fan de atelierwenning oan de Druifstreek 63 yn Ljouwert.
Aaiebrêge
Stee
De Aaiebrêge wurdt wol beskôge as it midpunt fan Snits, wat foar de Binnestêd aardich presys is. Ut it suden komt it wetter fan it Grutsân, út it easten it wetter fan it Lytssân en de Sûpemerk, en út it westen it wetter fan de Liuweburch, de Wip. Eartiids gong it wetter fan it Grutsân fierder nei it noarden. Yn de 19e iuw is dat lêste wetter lykwols oerkluze. De tagong is noch sichtber yn 'e Wip, mar is net mear iepen.
Namme
Yn 2017 is de namme fan de brêge troch de gemeente fêstlein as "Eierbrug". Dy oerklûzing hat yn 1955 trije âldere brêgen ferfongen, dêr't de âlde Aaiebrêge der ien fan wie. Op en om dy brêge wie de hannel yn ljipaaien en hinne-aaien.
Halloween
Skiednis
Yn 'e njoggende iuw stiek in kristlik gebrûk fan it Jeropeeske fêstelân ôf de see oer nei de Britske Eilannen. Dêrby gie it om 'e tradysje dat op Aldersielen (2 novimber) yn fodden klaaide kristenen yn 'e doarpen by de doarren lâns giene en om sielekoeke (in soarte fan krintebôle) biddelen. Foar eltse koeke dy't se krigen, ûnthieten se in gebed te dwaan foar de ferstoarne famyljeleden fan 'e jouwer. Men leaude yn dy tiid nammentlik dat de befrijing út 'e tydlike bestraffing fan it faaiefjoer ferflugge wurde koe troch it tal gebedens dat troch de libbenen foar de ferstoarne dien waard. Dus troch safolle sielekoeken wei te jaan, soene de ferstoarne sibben fan 'e jouwer gauwer yn 'e himel opnommen wurde. Dy gebrûken fermongen har op 'e Britske Eilannen mei de âlde Keltyske Halloweentradysje, en saakkundigen tinke dat dêryn it trick-or-treaten syn oarsprong fynt.
Ragged Glory (album fan Neil Young)
Tracklist
“Farmer John” is skreaun troch Don “Sugarcare” Harris en Dewey Terry. “Mother Earth” is in âld tradisjoniel liet.
Firus (biology)
thumb|[[SARS-CoV-2, ien fan de koroanafirussen]] In firus bestiet út erflik materiaal yn in omskot dat yn steat is him fuort te plantsjen troch gebrûk te meitsjen fan it reproduksje-apparaat fan libjende organismen. Gauris binne firussen slim spesjalisearre op in (type) gasthear. Mei’t se gjin eigen fuortplantingsapparaat hawwe en gjin eigen stofwiksel, binne se folslein ôfhinklik fan oare organismen en as sadandich foldogge se net oan alle gebrûklike kritearia foar de definysje fan libben. Firussen kinne har fan generaasje op generaasje wol feroarje en ûndergeane evolúsje. In firusynfeksje ferrint neffens in hiel oar meganisme as in baktearje- of skimmelynfeksje en kin net mei antybiotika bestriden wurde. Der binne stoffen dy’t spesifyk de wurking fan guon (typen) firussen fersteure en as genêsmiddel ynset wurde.
Heidekreis
Gemeenten
Ienheidsgemeenten
Some Like It Hot (film út 1959)
Some Like It Hot is in Amerikaanske swart-wytfilm út 1959 ûnder rezjy fan Billy Wilder, mei yn 'e haadrollen Tony Curtis, Jack Lemmon en Marilyn Monroe. De titel betsjut: "Guon Wolle it Graach Hjit Hawwe" (dat is in ferwizing nei in regel út it achttjinde-iuwske bernerymke Please Porridge Hot). It is in histoaryske romantyske komeedzje dy't ûnder de Drûchlizzing spilet, yn 'e 1920-er jierren. It ferhaal giet oer twa oan legerwâl rekke muzikanten dy't tsjûge binne fan it Falentynsdeibloedbad en har op 'e flecht foar de maffia ferklaaid as froulju by in frouljusorkest jouwe.
Plot
De oare deis wurdt yn it Seminole Ritz Hotel in konferinsje holden mei as namme "Freonen fan 'e Italjaanske Opera". Dat is in dekmantel foar in gearkomste fan 'e haden fan 'e maffiafamyljes yn 'e Feriene Steaten, ûnder lieding fan in maffiabaas dy't "Lytse Bonaparte" neamd wurdt. Ek Spats Colombo heart ta de lju dy't útnûge binne, en yn 'e lobby fan it hotel kenne hy en syn liifwachten Joe en Jerry werom as de tsjûgen fan 'e moard op "Toothpick" Charlie-en-dy. Joe en Jerry witte te ûntkommen, mar se beseffe dat se sjen moatte dat se fuortkomme. Om't Colombo syn mannen grif alle iepenbier ferfier yn 'e rekken hâlde sille, skillet Jerry Fielding op om harren ôf te heljen, sadat se mei syn jacht útnaaie kinne. Joe nimt ôfskie fan Sugar mei in tillefoantsje wêryn't er har útleit dat er troch syn heit nei Súd-Amearika ta roppen is, dêr't er mei de erfgenamte fan in Fenezolaanske ierdoaljemaatskippij trouwe moat.
Casting
Foar de froulike haadrol tochten Wilder en syn mei-senarioskriuwer I.A.L. Diamond oan Mitzi Gaynor. It wie nea by harren opkommen om in stjer as Marilyn Monroe te freegjen, ek al hie dy earder mei Wilder gearwurke foar The Seven Year Itch (1955). Doe't se lykwols fia-fia te hearren krigen dat Monroe belangstelling foar de rol hie, wie dúdlik dat se sa'n kâns net rinne litte koene. Monroe krige 10% fan 'e opbringst fan 'e film útbetelle, wat delkaam op mear as $4 miljoen. Curtis krige 5% (mear as $2 miljoen), en Wilder sels waard 17,5% fan it earste miljoen útbetelle nei't de film út 'e kosten kommen wie, en 20% fan alles dat dêrnei noch fertsjinne waard.
Opnamen
De opnamen fan Some Like It Hot fûnen yn 'e simmer en hjerst fan 1958 yn Kalifornje plak. In grut part fan 'e film waard op lokaasje filme yn it Hotel del Coronado yn Coronado (Kalifornje), dat yn 'e film trochgiet foar it 'Seminole Ritz Hotel' yn Miami. Dat seach der yn 1958 nammentlik noch krekt sa út as yn 'e 1920-er jierren en wie handige tichtby Hollywood.
Klaas Visser
Libben en wurk
Visser waard foar syn fertsjinsten foar de befolking fan Skiermûntseach beneamd ta eareboarger fan de gemeente. Foar syn krewearjen foar de walfiskfeart waard er yn 1948 ûnderskieden mei de gouden De Ruyter-medalje.
Monsters vs. Aliens (franchise)
Monsters vs. Aliens is in Amerikaanske mediafranchise fan 'e filmstudio DreamWorks Animation. De franchise sette yn 2009 útein mei in lange animaasjefilm, dêr't letter twa koarte films, in tillefyzjespecial, in tekenfilmsearje en ferskate fideospultsjes nei makke waarden. De franchise draait om in groepke meunsters dat de Ierde yn opdracht fan it regear fan 'e Feriene Steaten ferdigenet tsjin bûtenierdske en boppenatuerlike bedrigings.
Night of the Living Carrots
Night of the Living Carrots is in twadde koarte film fan 'e Monsters vs. Aliens-franchise, mei in spyldoer fan sa'n 13 minuten. It is in ferfolch op 'e tillefyzjespecial Monsters vs. Aliens: Mutant Pumpkins from Outer Space, en waard regissearre troch Robert Porter. De koarte film waard yn twa dielen útbrocht op 'e Nintendo 3DS-fideotsjinst: it earste diel op 13 oktober 2011 en it twadde fiif dagen letter. Op 28 augustus 2012 kaam Night of the Living Carrots ek út op dvd en blu-ray, as ûnderdiel fan Shrek's Thrilling Tales.
List fan Yslânske ambassadeurs yn Dútslân
Dit is in list fan Yslânske ambassadeurs yn Dútslân.
Autoploïde
Yn de plantkunde wurdt de term autoploïde brûkt foar in mutearre genoom wêrby’t alle gromosomen fan itselde komôf binne, fan deselde plantesoart. Dat yn tsjinstelling ta alloploïden, wêrby’t net alle gromosomen fan itselde komôf binne, dus in part fan de gromosomen fan de iene plantesoart en in part fan in oare. Auto(poly)ploïden binne genoommutaasjes.
Henk van der Velde
Fierljeppen
Henk van der Velde ferstoar 32 jier âld nei in slimme sykte yn 1983.
Joazef fan Nazaret
Libben
Om't Joazef yn de evangeeljes fan Lukas en Mattéus allinnich yn de jonkheid fan Jezus foarkomt, wurdt der fan út gien dat Joazef noch foar it publike optreden fan Jezus ferstoarn is.
Eyes That See in the Dark (album)
Resultaat
Eyes that See in the Dark wie tige súksesfol. Benammen it duët Islands in the Stream woeks út ta in grutte hit, dy't yn trije lannen in platina plaat waard. It album sels wûn yn 1985 de American Music Award yn 'e kategory favorite country-album. It waard yn 'e Feriene Steaten twa kear platina, yn Kanada trije kear en Nij-Seelân ien kear.
Morley (Alberta)
Skiednis
Morley wie ek it plak dêr't yn 1920 troch de Kanadeeske Rie foar de Loftfeart (Canada Air Board) it earste fleanfjild fan it lân oanlein waard. It doel dêrfan wie loftferkenning boppe it Nasjonaal Park Banff en it bestriden fan boskbrannen. Yn 1969 hold te Morley foar it earst yn 'e Kanadeeske skiednis in gerjochtshôf sitting op Yndiaansk lân.
Gros Ventre (rivier)
Yn 1925 waard de rivier troch de massive Gros Ventre-ierdferskowing ôfdame, mei as gefolch dat der in mar, it Lower Slide Lake, foarme waard. Twa jier letter, yn 1927, beswiek dy natuerlike wetterkearing ûnder it gewicht fan it gearrûne wetter, mei rampsillige gefolgen foar it stedsje Kelly, dat streamôf lei en der doe alhiel ûnder strûpte.
Holzminden (Landkreis)
Geografy
De Weser, dy't tusken Bodenwerder en Holzminden djip yn it Westerberchlân sneit en om bergen hinne slingert, soarget der foar dat de toeristen it gebiet witte te finen. By Bodenwerder mûnet de Lenne fanút Holzberg yn de Weser.
Diploïde
In genoom of in sel hjit diploïde as dizze yn de selkearn fan elk gromosoom twa eksimplaren hat, troch in befruchting ôfkomstich fan twa haploïde geslachtssellen. It tal gromosomen wurdt werjûn mei 2n. Elk gen sil dus op syn minst twa kear foarkomme.
Benammen by planten kinne troch genoommutaasjes ek libbensfetbere polyploïden optrede. Sa binne der ûnder oare tetraploïde, Heksaploïde en oktoploïde planten bekend yn it wyld. Keunstmjittich wurde bygelyks foar de plantebou sterile triploïde planten kweekt, dy’t gjin sied foarmje.
Ofwennen
Tiid om ôf te wennen
Bisten witte ynstinktyf wannear't it tiid is om 'e jongen ôf te wennen (in tiidstip dat per soarte ferskilt), mar de krekte tiid om minsklike bern ôf te wennen is noch altyd in saak fan oansjenlike kontroverse. De Amerikaanske biologe en boarstfiedingssaakkundige Kathy Dettwyler hat skreaun dat yn ferhâlding ta de ferlykbere ûntwikkeling by oare primaten (sjimpansees, bonobo's, gorilla's, ensfh.) 2½ oant 7 jier de 'natuerlike' âldens foar minsklike bern is om ôf te wennen. Oare wittenskiplike stúdzjes riede in leeftyd fan 13 oant 18 moanne oan.
Temagami Earste Naasje
Geografy
De Temagami Earste Naasje is sitewearre yn sintraal Ontario, likernôch 75 km noardeastlik fan 'e stêd Sudbury, yn it distrikt Timiskaming. It tradisjonele wengebiet fan 'e Teme-augama Anishnabai-troep beslacht mear as 10.000 km² ûnoantaaste wyldernis oan 'e igge fan 'e grutte Temagami-mar. De Yndianen neame dy krite yn it Odjibwe Nindakiiminan, of yn it pleatslike dialekt Ndakiimnan, wat "Us Lân" betsjut. Maple Mountain, yn it Provinsjaal Park Lady Evelyn-Smoothwater, is in hillich plak foar de leden fan 'e Temagami Earste Naasje, dy't dy berch Chee-bay-jing neame, "Dêr't-de-Geasten-Geane".
Demografy
Neffens gegevens út 2005 hie de Temagami Earste Naasje doe 550 leden, wêrfan't likernôch 200 yn it eigen reservaat wenje, wylst 350 om utens libje. Dêrmei wennet 36,4% fan 'e stammeleden yn it Bear Island Reservaat. De oare leden keare yn elts gefal ienris yn it jier, as oan 'e ein fan 'e simmer yn it reservaat de saneamde Mienskipsdagen holden wurde, werom nei harren foarâlderlike lânsdouwe. Dy gelegeheid biedt de leden fan 'e stamme de mooglikheid om âlde famylje- en freonskipsbannen wer oan te heljen en diel te nimmen oan 'e jierlikse ferkiezings foar de Stammeried.
Bestjoer
De Temagami Earste Naasje wurdt bestjoerd troch in eigen Stammeried (Band Council), besteande út in opperhaad, in twadde opperhaad en fiif riedsleden. Alle sân leden fan 'e Stammeried wurde (wer)keazen by de demokratyske ferkiezings dy't de stamme op jierlikse basis organisearret.
Edmé Quenedey des Ricets
Hy kaam út in húshâlding fan acht bern. It wie ynearsten de bedoeling dat er preester wurde soe, mar yn 't plak dêrfan studearre er yn Dijon. Hy begûn syn karriêre mei it restaurearjen fan skilderijen. Doe't de fysionotrase útfûn waard, makke er gebrûk fan dy technyk foar it meitsjen fan portretten.
Fuotbalferiening De Kooi
thumb|De Kooi yn 1932 thumb|kafee en kantine thumb|De Kooi 1931-1932 Fuotbalferiening De Kooi wie in fuotbalferiening fan De Jouwer dy't bestie fan 1920 oant 1965.
Ola Rudnicka
Aleksandra (Ola) Rudnicka (Warsjau, 10 oktober 1994) is in Poalsk model.
Spûkferhaal
In spûkferhaal (oant 2015 stavere as spoekferhaal) is in folksferhaal, toanielstik, literêr koart ferhaal of langere foarm fan fiksje (lykas in roman), dêr't de ferskining fan in spûk (de omwaarjende geast fan in ferstoarne) in wichtich diel fan útmakket. Yn sokke ferhalen kin it spûk út himsels ferskine of aktyf troch de libbenen oproppen wurde. Faak is der sprake fan in plak dêr't it spûket, wat sizze wol dat in spûk oan dat beskate plak ferbûn is. Soms wurde ek foarmen fan fiksje ta it sjenre fan it spûkferhaal rekkene dy't as útgongspunt it mooglike bestean fan spûken hawwe of wêrfan't de haadpersoanen yn spûken leauwe, hoewol't der eins gjin spûkferskinings yn foarkomme.
Jan Rijpstra
Karriêre
Op 26 april 2005 rekke er yn opspraak om't er yn in ynterview melde noch efkes, om krekt te wêzen oant syn fyftichste jierdei, it keamerlidmaatskip en boargemasterwêzen kombinearje te wollen, om sadwaande in hege wachtjild-regeling feilich te stellen. In part fan de gemeenteried fûn dat er dat earder dwaan moatten hie. Mei yngong fan 1 augustus 2005 wie er gjin keamerlid mear.
Slach oan de Powderrivier (1876)
Plan fan oanfal
Yn oanhâldend bitter kâld waar dielde Reynolds syn troepen op yn trije detasjeminten. Ien dêrfan, besteande út 'e Kompanjyen I en K fan it Amerikaanske 2e Kavaleryrezjimint, moast ûnder befel fan kaptein Henry E. Noyes de steile heuvels oan 'e súdkant fan it doarp delgean. Kompanjy K, fan kaptein James Egan, moast dan it doarp fan dy kant ôf oanfalle, wylst Kompanjy I, ûnder Noyes sels, de keppel fan sa'n tûzen mustangs fan 'e Yndianen, dy't oan 'e súdkant fan it doarp weide, fange en fuortdriuwe moast. It twadde detasjemint, besteande út 'e Kompanjyen E en M fan it Amerikaanske 3e Kavaleryrezjimint, moast tagelyk ûnder lieding fan kaptein Anson Mills it doarp út it westen wei oanfalle. It trêde detasjemint, besteande út Kompanjy E fan it 2e Kavaleryrezjimint en Kompanjy F fan it 3e Kavaleryrezjimint, ûnder kaptein Alexander Moore, moast de heuvelrêch noardwestlik fan it doarp besette, en in Yndiaanske ûntsnapping yn dy rjochting ôfsnije.